Neuvoston asetus (ETY) N:o 429/77 annettu 14 päivänä helmikuuta 1977 interventioelinten ostaman jäädytetyn naudanlihan myyntiä koskevista yleisistä säännöistä annetun asetuksen (ETY) N:o 98/69 muuttamisesta



Virallinen lehti nro L 061 , 05/03/1977 s. 0018 - 0019

Suomenk. erityispainos Alue 3 Nide 8 s. 0152

Kreikank. erityispainos: Luku 03 Nide 17 s. 0208

Ruotsink. erityispainos Alue 3 Nide 8 s. 0152

Espanjank. erityispainos: Luku 03 Nide 12 s. 0035

Portugalink. erityispainos: Luku 03 Nide 12 s. 0035



NEUVOSTON ASETUS (ETY) N:o 429/77 annettu 14 päivänä helmikuuta 1977 interventioelinten ostaman jäädytetyn naudanlihan myyntiä koskevista yleisistä säännöistä annetun asetuksen (ETY) N:o 98/69 muuttamisesta EUROOPAN YHTEISÖJEN NEUVOSTO, joka ottaa huomioon Euroopan talousyhteisön perustamissopimuksen, ottaa huomioon naudanliha-alan yhteisestä markkinajärjestelystä 27 päivänä kesäkuuta 1968 annetun neuvoston asetuksen (ETY) N:o 805/68(1), sellaisena kuin se on viimeksi muutettuna asetuksella (ETY) N:o 425/77(2), ja erityisesti sen 7 artiklan 2 kohdan, ottaa huomioon komission ehdotuksen sekä katsoo, että interventioelinten ostaman jäädytetyn naudanlihan myyntiä koskevista yleisistä säännöistä 16 päivänä tammikuuta 1969 annetun neuvoston asetuksen (ETY) N:o 98/69(3) antamisen jälkeen sekä interventio-ostoja koskevaa järjestelmää että kolmansien maiden kanssa käytävää kauppaa koskevaa järjestelmää on muutettu, viime vuosina naudanlihan markkinatilanteelle on ollut ominaista interventioelinten laajamittaiset ja pysyvät ostot; näistä ostoista aiheutuneet varastot ovat johtaneet erilaisiin uusiin myyntitoimenpiteisiin, ja saadun kokemuksen ja asetuksella (ETY) N:o 425/77 naudanliha-alan yhteiseen markkinajärjestelyyn tehtyjen muutosten vuoksi on tarpeen mukauttaa asetusta (ETY) N:o 98/69 erityisesti siltä osin kuin on kyse myynnistä interventiohintaa alhaisempaan markkinahintaan, ON ANTANUT TÄMÄN ASETUKSEN: 1 artikla Korvataan asetuksen (ETY) N:o 98/69 1 artikla seuraavasti: "1 artikla 1. Interventioelinten hallussa pitämien tuotteiden myynnistä voidaan päättää ainoastaan: a) jos asetuksen (ETY) N:o 805/68 12 artiklan 6 kohdan mukaisesti todettu täysikasvuisten nautojen hinta, johon sovelletaan saman asetuksen 10 artiklan 4 kohdan mukaisesti tuoreelle tai jäähdytetylle lihalle ruhoina tai puoliruhoina tai neljänneksinä vahvistettua kerrointa, on korkeampi kuin interventiohinta; tai b) asetusta (ETY) N:o 805/68 14 artiklan 3 kohdan b alakohtaa sovellettaessa tai tarpeen mukaan; c) jos varastojen purkaminen on teknisesti välttämätöntä; tai d) jos tuotteet tulevat erityiseen käyttötarkoitukseen; tai e) jos tuotteet on tarkoitettu vientiin. 2. Edellä 1 kohdan d ja e alakohdassa tarkoitetuissa tapauksissa voidaan säätää erityisiä edellytyksiä sen varmistamiseksi, ettei tuotteita lähetetä määräpaikastaan muualle ja näitä myyntejä koskevien vaatimusten huomioon ottamiseksi. Näissä edellytyksissä voidaan erityisesti säätää vakuuden antamisesta tehtyjen sitoumusten toteuttamiseksi ja vakuus pidätetään kokonaan tai osittain, jos sitoumuksia ei toteuteta tai ne toteutetaan vain osittain." 2 artikla Tämä asetus tulee voimaan 1 päivänä huhtikuuta 1977. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 14 päivänä helmikuuta 1977. Neuvoston puolesta Puheenjohtaja J. SILKIN (1) EYVL N:o L 148, 28.6.1968, s. 24 (2) EYVL N:o L 61, 5.3.1977, s. 1 (3) EYVL N:o L 14, 21.1.1969, s. 2